# Диктатура пролетариата

Члены Червеной Гарды в улицях Москвы, 1918
**Диктатура пролетариата** — политичне панованя роботницкого класа в переходный период од капитализма ку социализму.

|  |  |  |
| --- | --- | --- |
| „ | Меджи капиталистичным и комунистичным сполоченством лежить период револучной трансформации едного в друге. Тому периоду одповѣдать тыж доба политичного перехода, коли держава не може быти нияка инша лем револучна диктатура полетариата. | ” |
|

|  |
| --- |
| Оригиналный текст (англ.)
Between capitalist and communist society there lies the period of the revolutionary transformation of the one into the other. Corresponding to this is also a political transition period in which the state can be nothing but the revolutionary dictatorship of the proletariat.
Marx/Engels. Critique of the Gotha Programme. Part IV. |

 |

## Теория Маркса

Диктатура пролетариата — едно з главных понять марксистичной теории. Подля той теории, за переходный час своей диктатуры пролетариат мать придушити буржоазию, што буде чинити одпор социалистичной револуции, знищити продукчну систему, котра е в основѣ класового сполоченства и створити нове, безкласове.

Теория Маркса нигде ся не реализовала. В России револучна диктатура пролетариата перетворила ся на диктатуру партии, котра твердила, же е представительков пролетариата, а досправды на диктатуру так званой партийной номенклатуры.

## Практика «диктатуры пролетариата» в СССР

Подля Маркса пролетарска револуция и диктатура пролетариата мала ся стати в розвитых капиталистичных державах, де вызрѣв антагонизм меджи пролетариатом и буржоазиов, але не в России, де буржоазия и пролетариат были еще лем в зачатку свого розвою: в року 1913 российске сполоченство складовало ся так:

* буржоазия, въедно зоз землепанами, торговцями и сельскыма богачами — 16,3%;
* пролетариат — 14,6%;
* урядництво — 2,4%;
* селяне, газдуючы еднотливо (без найма робочой силы) — 66,7%.

Револуция во фебруарѣ року 1917, котра обалила монархию, была буржоазнов, антифеодалнов и стала ся нечеканов новинов про Ленина, напротив, переворот, учиненый навечур 24. октобра (6. новембра) 1917, быв реализациов плана его партии фаховых револуционарьох, котрый выхосновав слабость демократичной пореволучной влады и прикрывав ся теориов Маркса и фалшивыма обѣцянками селянам, пролетарям и солдатам.

|  |  |  |
| --- | --- | --- |
| „ | Ци то значить, же пролетариат нич не достав за то, же своима руками добыв владу про партию фаховых револуционарьох? Де бы не достав! Патетичны слова Маркса «одзвонило капиталистам, експроприаторох експроприують» были по русскы порозумѣло вытолкованы яко «рабуй нарабоване!». Раз за разом организовали ся «експроприации буржоазии», при котрых озброены безпекаше водили роботникох по квартельох «бывшых» и дозволяли забрати, што им ся полюбило. Дакотры роботницкы фамилии были розселены из пивниць по квартельох буржоазии; де ся дѣли опередны бывателе, не знати, лем ся мож здогадовати. | ” |
|

|  |
| --- |
| Оригиналный текст (русс.)
Означает это, что пролетариату не было сделано совсем никаких поблажек после того, как его руками была захвачена власть для организации профессиональных революционеров?
Нет, поблажки были. Торжественно пророческие слова Маркса «Бьет час капиталистической частной
собственности. Экспроприаторов экспроприируют» были переведены на общедоступный русский язык в форме доходчивого лозунга «Грабь награбленное!». Периодически устраивались организованные «экспроприации буржуазии», во время которых вооруженные чекисты водили рабочих в квартиры «бывших» и позволяли тащить приглянувшиеся вещи. Некоторое количество рабочих семей было переселено из подвалов в квартиры буржуазии; судьба прежних обитателей оставалась неизвестной, но о ней можно было догадаться.
Восленский М.С. Номенклатура..., с. 74. |

 |

Не минуло вельо часу, и пролетарѣ порозумѣли, же то што ся зве диктатура пролетариата, насправдѣ, як трафно повѣв Лев Троцкый: «диктатура над пролетариатом».

По смерти Ленина его наступник Сталин за рокы 1926-1939 организовав перзекуции и лениновой партноменклатуры, з котрой зостало лем 10%. За тоты 13 рокы обывательство Далекого Востока выросло на 329%, Восточной Сибирии на 384%, а Сѣвера европской части СССР на 558%. Была створена величезна армада задарной робочой силы, а позостала часть обывательства жила в непрестанном страху трафити до той армады.

## Жерела и одказы

* Восленский М. С. Номенклатура. Господствующий класс Советского Союза. — М.: изд-во «Советская Россия», журнал «Октябрь», 1991. — 624 с. — ISBN 5-268-00063-2, ISBN 1870128176.
* Украинский советский энциклопедический словарь в трех томах. / Кудрицкий А.В. и др. (ред.). Главная редакция Украинской Советской Энциклопедии им. М.П. Бажана. К., 1988. Том 1. {{ISBN| 5-88500-001-8.
* Dictatorship of the proletariat. //Encyclopaedia Britannica

## Референції